CELEX: 52011DP0190
Language: sl
Date: 2011-05-10 00:00:00
Title: Odvzem poslanske imunitete Brunu Gollnischu Sklep Evropskega parlamenta z dne 10. maja 2011 o zahtevi za odvzem imunitete Brunu Gollnischu (2010/2284(IMM))

7.12.2012   
            
            
               SL
            
            
               Uradni list Evropske unije
            
            
               CE 377/169
            
         Torek, 10. maj 2011Odvzem poslanske imunitete Brunu Gollnischu
   P7_TA(2011)0190
   Sklep Evropskega parlamenta z dne 10. maja 2011 o zahtevi za odvzem imunitete Brunu Gollnischu (2010/2284(IMM))
   2012/C 377 E/27
   
      Evropski parlament,
   
               —
            
            
               ob upoštevanju zahteve za odvzem imunitete Brunu Gollnischu, ki so jo 3. novembra 2010 posredovali francoski organi, na plenarnem zasedanju pa je bila razglašena 24. novembra 2010,
            
         
               —
            
            
               po zaslišanju Bruna Gollnischa dne 26. januarja 2011 v skladu s členom 7(3) Poslovnika,
            
         
               —
            
            
               ob upoštevanju člena 9 Protokola o privilegijih in imunitetah Evropske unije z dne 8. aprila 1965 in člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodb Sodišča Evropske unije z 12. maja 1964, 10. julija 1986, 15. in 21. oktobra 2008 in 19. marca 2010 (1),
            
         
               —
            
            
               ob upoštevanju 26. člena ustave Republike Francije,
            
         
               —
            
            
               ob upoštevanju členov 6(2) in 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0155/2011),
            
         
               A.
            
            
               ker je francoski javni tožilec zahteval odvzem poslanske imunitete poslancu Evropskega parlamenta Brunu Gollnischu, da bi omogočili preiskavo v zvezi s tožbo o domnevnem spodbujanju k rasnemu sovraštvu in po potrebi sojenje Brunu Gollnischu pred francoskim sodiščem prve stopnje, višjim sodiščem in kasacijskem sodiščem,
            
         
               B.
            
            
               ker se odvzem imunitete Brunu Gollnischu nanaša na domnevno kaznivo dejanje spodbujanja k rasnemu sovraštvu v sporočilu za javnost, ki ga je 3. oktobra 2008 objavil regionalni odbor stranke Nacionalna fronta v regiji Rhône-Alpe, Bruno Gollnisch pa je bil takrat predsednik odbora,
            
         
               C.
            
            
               ker v skladu s členom 9 Protokola o privilegijih in imunitetah Evropske unije med zasedanji Evropskega parlamenta njegovi poslanci uživajo na ozemlju svoje države imunitete, priznane poslancem parlamenta te države; in ker to Evropskemu parlamentu ne preprečuje uresničevanja pravice do odvzema imunitete svojemu članu,
            
         
               D.
            
            
               ker se v skladu s 26. členom ustave Francoske republike nobenega poslanca ne sme aretirati zaradi kaznivega dejanja ali prekrška, niti se ga ne sme pripreti ali mu kako drugače omejiti prostost brez dovoljenja skupščine, katere poslanec je, razen v primeru hudega kaznivega dejanja, zagrešenega in flagrante delicto, ali dokončne obsodbe,
            
         
               E.
            
            
               ker v tem primeru Parlament ni našel dokaza, da naj bi šlo za fumus persecutionis, torej dovolj utemeljen sum, da je bil primer sprožen z namenom, da bi se poslancu politično škodovalo;
            
         
               F.
            
            
               ker zahteva francoskih oblasti ne zadeva politične dejavnosti Bruna Gollnischa kot poslanca Evropskega parlamenta; ker namesto tega zadeva dejavnosti Bruna Gollnischa kot člana sveta regije Rhône-Alpes, ki so povsem regionalne in lokalne narave, saj je bil v to funkcijo izvoljen na neposrednih splošnih volitvah, funkcija pa je ločena od mandata poslanca Evropskega parlamenta,
            
         
               G.
            
            
               ker je Bruno Gollnisch pojasnil, zakaj je njegova politična skupina v svetu regije Rhône-Alpes objavila sporočilo za javnost, zaradi katerega je zahteval zaščito imunitete: dejal je, da je sporočilo za javnost napisala ekipa stranke Nacionalna fronta v tej regiji, skupaj z odgovorno osebo za komunikacije, ki je bila „pooblaščena za dajanje izjav v imenu izvoljenih uradnih predstavnikov Nacionalne fronte“; ker bi uveljavljanje parlamentarne imunitete v takšnih okoliščinah pomenilo neustrezno uporabo pravil, katerih namen je preprečiti motnje v delovanju in neodvisnosti Parlamenta,
            
         
               H.
            
            
               ker ni naloga Parlamenta, temveč pristojnih sodnih organov, da odločijo, ob spoštovanju vseh demokratičnih jamstev, v kolikšni meri je bila kršena francoska zakonodaja o spodbujanju k rasnemu sovraštvu in kakšne naj bodo pravne posledice,
            
         
               I.
            
            
               ker je zato primerno, da se v tem primeru priporoči odvzem imunitete,
            
         
               1.
            
            
               se odloči, da Brunu Gollnischu odvzame imuniteto;
            
         
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Francoske republike in Brunu Gollnischu.
            
         
      (1)  Zadeva 101/63 Wagner proti Fohrmannu in Krierju [1964] ECR 195, zadeva 149/85 Wybot proti Faure in drugim [1986] ECR 2391, zadeva T-345/05 Mote proti Parlamentu [2008] ECR II-2849, združeni zadevi C-200/07 in C-201/07 Marra proti De Gregorio in Clemente [2008] ECR I-7929 in zadeva T-42/06 Gollnisch proti Parlamentu.